CELEX: 32022R0680
Language: hu
Date: 2022-04-27 00:00:00
Title: A Bizottság (EU) 2022/680 végrehajtási rendelete (2022. április 27.) az (EU) 2020/178 végrehajtási rendelet mellékletében szereplő információknak az Egyesült Királyság (Észak-Írország) – mint a növények, gyümölcsök, zöldségek, virágok vagy vetőmagok Unióba való, növényegészségügyi bizonyítvány nélküli behozatalára jogosult származási ország – felvétele tekintetében történő módosításáról

2022.4.28.   
               
               
                  HU
               
               
                  Az Európai Unió Hivatalos Lapja
               
               
                  L 125/1
               
            
         A BIZOTTSÁG (EU) 2022/680 VÉGREHAJTÁSI RENDELETE
         (2022. április 27.)
         az (EU) 2020/178 végrehajtási rendelet mellékletében szereplő információknak az Egyesült Királyság (Észak-Írország) – mint a növények, gyümölcsök, zöldségek, virágok vagy vetőmagok Unióba való, növényegészségügyi bizonyítvány nélküli behozatalára jogosult származási ország – felvétele tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a növénykárosítókkal szembeni védekező intézkedésekről, a 228/2013/EU, a 652/2014/EU és az 1143/2014/EU európai parlamenti és tanácsi rendelet módosításáról, valamint a 69/464/EGK, a 74/647/EGK, a 93/85/EGK, a 98/57/EK, a 2000/29/EK, a 2006/91/EK és a 2007/33/EK tanácsi irányelv hatályon kívül helyezéséről szóló, 2016. október 26-i (EU) 2016/2031 európai parlamenti és tanácsi rendeletre (1) és különösen annak 45. cikke (1) bekezdésének negyedik albekezdésére,
         mivel:
         
                     (1)
                  
                  
                     Az (EU) 2020/178 bizottsági végrehajtási rendelet (2) úgy rendelkezik, hogy a tagállamoknak, a tengeri kikötők és a repülőterek üzemeltetőinek, valamint a nemzetközi fuvarozóknak a harmadik országokból érkező utasok tájékoztatása érdekében a növények, növényi termékek és egyéb anyagok behozatalát érintő tilalmakra és követelményekre vonatkozó bizonyos információkat tartalmazó plakátokat kell elhelyezniük valamennyi uniós beléptetési ponton vagy valamennyi, az Unióba tartó szállítóeszközön. Konkrétabban, az említett végrehajtási rendelet melléklete ilyen információkat tartalmazó plakátot határoz meg, beleértve az azon harmadik országokra vonatkozó információkat is, amelyek esetében nem szükséges növényegészségügyi bizonyítvány a növények, gyümölcsök, zöldségek, virágok vagy vetőmagok Unió területére történő behozatalához.
                  
               
                     (2)
                  
                  
                     A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodással (a továbbiakban: a kilépésről rendelkező megállapodás) és különösen az Írországról/Észak-Írországról szóló jegyzőkönyv 5. cikkének az említett jegyzőkönyv 2. mellékletével összefüggésben értelmezett (4) bekezdésével összhangban az (EU) 2016/2031 rendelet és az annak alapján elfogadott bizottsági jogi aktusok – mint például az (EU) 2020/178 végrehajtási rendelet – a kilépésről rendelkező megállapodásban előírt átmeneti időszak végét követően Észak-Írország tekintetében továbbra is alkalmazandók az Egyesült Királyságra és az Egyesült Királyságban.
                  
               
                     (3)
                  
                  
                     Ezért az (EU) 2020/178 végrehajtási rendelet mellékletében szereplő információkat módosítani kell annak érdekében, hogy az az Egyesült Királyságot (Észak-Írországot) olyan származási országként tartalmazza, amely esetében a növényeknek, gyümölcsöknek, zöldségeknek, virágoknak vagy vetőmagoknak az Unió területére történő behozatalához nincs szükség növényegészségügyi bizonyítványra. Az (EU) 2020/178 végrehajtási rendelet mellékletét ezért ennek megfelelően módosítani kell.
                  
               
                     (4)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az (EU) 2020/178 végrehajtási rendelet módosítása
            Az (EU) 2020/178 végrehajtási rendelet mellékletének helyébe e rendelet mellékletének szövege lép.
         
         
            2. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. április 27-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 317., 2016.11.23., 4. o.
         
         
            (2)  A Bizottság (EU) 2020/178 végrehajtási rendelete (2020. január 31.) a harmadik országokból érkező utasok, a postai szolgáltatásokat igénybe vevő ügyfelek és egyes vállalkozók számára a növényeknek, növényi termékeknek és egyéb anyagoknak az Unió területére való behozatalára vonatkozó, az (EU) 2016/2031 európai parlamenti és tanácsi rendelet szerinti tilalmakkal kapcsolatban nyújtandó információk bemutatásáról (HL L 37., 2020.2.10., 1. o.).
      
      
         
            MELLÉKLET
            
               
                  
                     „MELLÉKLET
                     Az 1. cikkben említett plakát
                     
                        
                  
               ”